ātmā vai triṣṭúbātmā́namevāsyaitā́bhyāṃ sáṃskaroti sī́da hota svá u loké cikitvānítyagnirvai hótā tásyaiṣa svó loko yátkr̥ṣṇājináṃ cikitvāníti vidvānítyetátsādáyā yajñáṃ sukr̥tásya yónāvíti kr̥ṣṇājinaṃ vaí kukr̥tásya yónirdevāvī́rdevā́nhavíṣā yajāsī́ti devaḥ sándevānávanhavíṣā yajāsī́tyetadágne br̥hadyájamāne váyo dhā íti yájamānāyāśíṣamā́śāste